ฉนวนวาคาน

ฉนวนวาคาน (; ; ) เป็นช่องดินแดนแคบในประเทศอัฟกานิสถานที่ยื่นออกไปจรดประเทศจีน และแยกภูมิภาคปกครองตนเองกอร์โน-บาดัคชานของทาจิกิสถานจากกิลกิต-บัลติสถานในกัศมีร์ส่วนที่บริหารโดยปากีสถานInternational Boundary Study of the Afghanistan–USSR Boundary (1983) by the US Bureau of Intelligence and Research Pg. 7. Archived on 2011-06-07 มีเทือกเขาปามีร์อยู่ทางทิศเหนือ และเทือกเขาการาโกรัมทางทิศใต้ ฉนวนวาคานเป็นต้นแม่น้ำปันจ์และแม่น้ำปามีร์ ซึ่งไหลมารวมกันกลายเป็นแม่น้ำอามูดาร์ยา นักเดินทางใช้เส้นทางการค้าผ่านหุบเขานี้ไปยังเอเชียตะวันออก, เอเชียใต้ และเอเชียกลางมาตั้งแต่สมัยโบราณ

ฉนวนนี้ได้รับการจัดตั้งขึ้นตามข้อตกลงใน ค.ศ. 1893 ระหว่างจักรวรรดิบริติช (บริติชราช) กับอัฟกานิสถาน ก่อให้เกิดเส้นดูรันด์Nystrop, Richard F. And Donald M. Seekins, eds. Afghanistan a Country Study. Washington: Library of Congress, 1986, p. 38. ช่องดินแดนแคบทำหน้าที่เป็นเขตกันชนระหว่างจักรวรรดิรัสเซียกับจักรวรรดิบริติช ฝั่งตะวันออกติดกับซินเจียงของจีนสมัยราชวงศ์ชิง

ในทางการเมือง ฉนวนนี้อยู่ในอำเภอวาคาน จังหวัดบาดัคชาน ประเทศอัฟกานิสถาน ใน ค.ศ. 2010 ฉนวนวาคานมีประชากร 12,000 คน

 อ้างอิง 

 แหล่งข้อมูลอื่น 

หมวดหมู่:ประเทศอัฟกานิสถาน
หมวดหมู่:ภูมิศาสตร์อัฟกานิสถาน